CELEX: 52010PC0325
Language: mt
Date: 2010-06-22
Title: Proposta għal Regolament (UE) Nru .../... tal-Parlament Ewropew u tal-Kunsill ta’ li jemenda r-regolament tal-Kunsill (KE) Nru 2187/2005 fir-rigward tal-projbizzjoni tas-selezzjoni kwalitattiva (highgrading) u r-restrizzjonijiet fuq is-sajd għall-barbun u l-barbun imperjali fil-Baħar Baltiku, fil-Belts u fis-Sound

|

52010PC0325

 Proposta għal Regolament (UE) Nru .../... tal-Parlament Ewropew u tal-Kunsill ta’ li jemenda r-regolament tal-Kunsill (KE) Nru 2187/2005 fir-rigward tal-projbizzjoni tas-selezzjoni kwalitattiva (highgrading) u r-restrizzjonijiet fuq is-sajd għall-barbun u l-barbun imperjali fil-Baħar Baltiku, fil-Belts u fis-Sound  /* KUMM/2010/0325 finali - COD 2010/0175 */  

	[pic] | Il-KUMMISSJONI EWROPEA |Brussel 22.6.2010KUMM(2010)325 finali2010/0175 (COD)Proposta għalREGOLAMENT (UE) Nru .../... TAL-PARLAMENT EWROPEW U TAL-KUNSILLta’li jemenda r-Regolament tal-Kunsill (KE) Nru 2187/2005 fir-rigward tal-projbizzjoni tas-selezzjoni kwalitattiva (highgrading) u r-restrizzjonijiet fuq is-sajd għall-barbun u l-barbun imperjali fil-Baħar Baltiku, fil-Belts u fis-SoundMEMORANDUM TA’ SPJEGAZZJONIIr-Regolament tal-Kunsill (KE) Nru 2187/2005 jistabbilixxi miżuri tekniċi speċifiċi għall-konservazzjoni ta' riżorsi tas-sajd fil-Baħar Baltiku, fil-Belts u fis-Sound. Dan ir-Regolament jipprovdi dispożizzjonijiet speċifiċi rigward id-daqs u t-tip tal-komponenti kollha tal-irkapti tas-sajd, inklużi, fost miżuri oħra, id-daqsijiet tal-malji.Ir-Regolament tal-Kunsill (KE) Nru 1226/2009 li jistabbilixxi l-opportunitajiet tas-sajd u l-kundizzjonijiet assoċjati għal ċerti stokkijiet ta’ ħut u gruppi ta’ stokkijiet ta’ ħut applikabbli fil-Baħar Baltiku għall-2010 għandu dispożizzjonijiet relatati ma’ miżuri tekniċi, l-aktar l-Artikolu 7, dwar il-projbizzjoni tas-selezzjoni kwalitattiva u fl-Anness III dwar ir-restrizzjonijiet fuq is-sajd għall-barbun u l-barbun imperjali.Għalhekk, fid-dawl tat-Trattat ta’ Liżbona, l-emendar tar-Regolament tal-Kunsill (KE) Nru 2187/2005 huwa meħtieġ biss biex id-dispożizzjonijiet dwar il-miżuri tekniċi ma jibqgħux fil-qasam regolatorju li jistabbilixxi l-opportunitajiet annwali tas-sajd.2010/0175 (COD)Proposta għalREGOLAMENT (UE) Nru .../... TAL-PARLAMENT EWROPEW U TAL-KUNSILLta’li jemenda r-Regolament tal-Kunsill (KE) Nru 2187/2005 fir-rigward tal-projbizzjoni tas-selezzjoni kwalitattiva (highgrading) u r-restrizzjonijiet fuq is-sajd għall-barbun u l-barbun imperjali fil-Baħar Baltiku, fil-Belts u fis-SoundIL-PARLAMENT EWROPEW U L-KUNSILL TAL-UNJONI EWROPEA,Wara li kkunsidraw it-Trattat dwar il-Funzjonament tal-Unjoni Ewropea, u b'mod partikolari l-Artikolu 43(2) tiegħu,Wara li kkunsidraw il-proposta mill-Kummissjoni Ewropea,Wara li kkunsidraw l-opinjoni tal-Kumitat Ekonomiku u Soċjali Ewropew,Wara t-trażmissjoni tal-proposta lill-Parlamenti nazzjonali,Filwaqt li jaġixxu skont il-proċedura leġiżlattiva ordinarja,Billi:1.  Ir-Regolament tal-Kunsill (KE) Nru 2187/2005[1] jistabbilixxi miżuri tekniċi speċifiċi għall-konservazzjoni ta' riżorsi tas-sajd fil-Baħar Baltiku, fil-Belts u fis-Sound, u b’mod partikolari jistabbilixxi restrizzjonijiet fuq is-sajd għal ċerti speċijiet, daqsijiet u żoni.2.  Ir-Regolament tal-Kunsill (KE) Nru 1226/2009 tal-20 ta’ Novembru 2009 li jistabbilixxi l-opportunitajiet tas-sajd u l-kundizzjonijiet assoċjati għal ċerti stokkijiet ta’ ħut u gruppi ta’ stokkijiet ta’ ħut applikabbli fil-Baħar Baltiku għall-2010[2] fl-Artikolu 7 jipprovdi għall-projbizzjoni tas-selezzjoni kwalitattiva u fl-Anness III għar-restrizzjonijiet fuq is-sajd għall-barbun u l-barbun imperjali.3.  Dawk il-miżuri tekniċi pprovduti fir-Regolament (KE) Nru 1226/2009 għandhom jiġu inkorporati fir-Regolament tal-Kunsill (KE) Nru 2187/2005 minn Jannar 2011 peress li, fid-dawl tad-dħul fis-seħħ tat-Trattat ta' Liżbona, hemm bżonn li l-miżuri tekniċi ma jibqgħux fil-qafas regolatorju li jistabbilixxi l-opportunitajiet annwali tas-sajd u, aktar minn hekk, peress li huma ta' natura permanenti.4.  Għaldaqstant, ir-Regolament (KE) Nru 2187/2005 għandu jiġi emendat kif xieraq,ADOTTAW DAN IR-REGOLAMENT:Artikolu 1Ir-Regolament (KE) Nru 2187/2005 huwa emendat kif ġej:(1) L-Artikolu 15a li ġej jiddaħħal:"Artikolu 15aProjbizzjoni tas-selezzjoni kwalitattiva (highgrading)Kwalunkwe speċi suġġetta għal kwota, li tinqabad matul l-operazzjonijiet tas-sajd għandha tittella' abbord il-bastiment u sussegwentement tinħatt l-art sakemm dan ma jmurx kontra l-obbligi previsti fil-leġiżlazzjoni tal-UE dwar is-sajd li tistabbilixxi miżuri tekniċi, ta' kontroll u ta' konservazzjoni, u b'mod partikolari f’dan ir-Regolament, fir-Regolament (KE) Nru 2371/2002, u fir-Regolament tal-Kunsill (KE) Nru 1224/2009[3].(2) jiddaħħal l-Artikolu 18a li ġej:"Artikolu 18aRestrizzjonijiet fuq is-sajd għall-barbun u għall-barbun imperjali1. Iż-żamma abbord tal-ispeċijiet ta' ħut li ġejjin, li jinqabdu fiż-żoni ġeografiċi u matul il-perjodi msemmija hawn taħt, għandu jkun ipprojbit:Speċijiet | Żona ġeografika | Perjodu |Barbun (Platichthys flesus) | Subdiviżjonijiet 26, 27, 28 u 29, fin-Nofsinhar ta' 59°30'N Subdiviżjoni 32 | Mill-15 ta’ Frar sal-15 ta' Mejju Mill-15 ta’ Frar sal-31 ta’ Mejju |Barbun imperjali (Psetta maxima) | Subdiviżjonijiet 25, 26 u 28 fin-Nofsinhar ta' 56°50'N | Mill-1 ta’ Ġunju sal-31 ta’ Lulju |2. B’deroga mill-paragrafu 1, meta jkun qed isir sajd bix-xbieki tat-tkarkir, b’tartaruni Daniżi u b’irkaptu simili bid-daqs ta’ malji daqs jew akbar minn 105 mm jew b’għeżula tat-tisqif, għeżula tat-tħabbil u pariti ta’ malji ta’ 100 mm jew akbar, qabdiet inċidentali ta’ barbun u barbun imperjali jistgħu jinżammu abbord jew jinħattu l-art f’limitu ta’ 10% tal-piż ħaj tal-qabda sħiħa miżmuma abbord jew tinħatt l-art matul il-perijodi ta’ projbizzjoni msemmijin fil-paragrafu 1."Artikolu 2Dan ir-Regolament għandu jidħol fis-seħħ fl-għoxrin jum wara l-pubblikazzjoni tiegħu.Għandu japplika mill-1 ta' Jannar 2011.Dan ir-Regolament għandu jorbot fl-intier tiegħu u japplika direttament fl-Istati Membri kollha.Magħmul fi Brussell,Għall-Parlament Ewropew Għall-KunsillIl-President Il-President [1] ĠU L 349, 31.12.2005, p. 1.[2] ĠU L 330, 16.12.2009, p. 1.[3] ĠU L 343, 22.12.2009, p. 1